Инструкциї у вязи з виполньованьом Прияви на Конкурс за реґресованє превоженя школярох штреднїх школох на териториї АП Войводини за 2020. рок и провадзацих таблїчкох

1. Прилог число 1 и Прилог число 1а ше одноши на вкупни **трошки превоженя** школярох-путнїкох штреднїх школох на рочним уровню, по важацих ценох по релацийох путованя. Калкулацию ше роби на основи ценох мешачней школярскей карти. Кед на дзепоєдних релацийох нєт орґанизоване превоженє, калкулацию трошкох превоженя за дзепоєдни релациї даваю компетентни општински/городски орґани и на таки ше способ утвердзує вкупни трошки превоженя. Число школярох хтори приказани сумарно у таблїчкох 1 и 1а ше ма складац з числом школярох хторе приказане и у Списку школярох – Прилог число 3 и у Прияви у точки число 7.
2. У Прияви под точку 5. ше уноши податок хтори ше вимага на мено **реґресованя** од Покраїнского секретарияту за образованє, предписаня, управу и национални меншини – национални заєднїци, а у точки 6. ше приказує суму средствох хтори ше планує видвоїц за **реґресованє** з **власних средствох** єдинки локалней самоуправи (нє рахуюци средства од Покраїнского секретарияту). Сума податкох у точки 5. и 6. нє може буц векша як сума потребних средствох за **трошки превоженя** школярох-путнїкох штреднїх школох хтори приказани у Прилогу число 1 и 1а.
3. У Прилогу число 3 як и у калкулацийох, у складзе зоз Правилнїком о условийох реґресованя превоженя школярох штреднїх школох у Автономней Покраїни Войводини («Службени новини АПВ», число 6/17 и 7/18) треба приказац лєм **школярох хтори каждодньово путую од места биваня по школу и назад.** Єдинки локалней самоуправи хтори обезпечую списки од штреднїх школох на териториї локалней самоуправи их маю ажуровац, у смислу же ше прикаже лєм школярох з местом биваня на териториї локалней самоуправи (же би ше обкеровало дуплованє одредзеного числа школярох). Список школярох-путнїкох ше пририхтує за школски 2019/2020. рок, як єдинствену таблїчку з **єдинствену нумерацию порядкового числа**, з обовязним подписом и печацом компетентного орґана єдинки локалней самоуправи. Пре швидши и ефикаснєйши обробок конкурсних приявох, модлїме же би податки у Прилогу число 3 за шицких школярох були комплетни.

**Прилог число 1 и Прилог число 1а** обовязно доручиц и у електронскей форми на е-mail адресу:

 varga.endre@vojvodina.gov.rs